b'\n_START_ARTICLE_\nDen Danske Forening\n_START_SECTION_\nHistorie\n_START_PARAGRAPH_\nDen Danske Forening er stiftet 18. marts 1987 af bl.a. fhv. dommer Ellen Larsen, fhv. overtoldvagtmester Georg Schj\xc3\xb8rmann, historiker, landsarkivar, tidl. modstandsmand Sune Dalg\xc3\xa5rd, l\xc3\xa6ge, kr\xc3\xa6ftforsker Johannes Clemmesen og l\xc3\xa6ge Bengt Andersen. Ogs\xc3\xa5 nedkastningschef i Jylland Jens Toldstrup sluttede sig til foreningen. Foreningen l\xc3\xa6gger selv v\xc3\xa6gt p\xc3\xa5 at initiativet til foreningen blev taget af veteraner fra modstandsbev\xc3\xa6gelsen under 2. verdenskrig, og foreningen ser sin kamp mod indvandring som en forts\xc3\xa6ttelse af modstandskampen fra 1940 til 1945. Den sammenligner sit arbejde med dissidenter, som har k\xc3\xa6mpet mod h\xc3\xb8jre- eller venstreorienteret totalitarisme._NEWLINE_S\xc3\xb8ren Krarup, S\xc3\xb8ren Espersen og Jesper Langballe fra Dansk Folkeparti er tidligere medlemmer af Den Danske Forening._NEWLINE_Folketingsmand S\xc3\xb8ren Krarup har udtalt, at Den Danske Forening er "vor tids frihedsk\xc3\xa6mpere". Udtalelsen faldt, da han deltog i foreningens 20-\xc3\xa5rs jubil\xc3\xa6um. I B.T. udtalte han ogs\xc3\xa5, at Den Danske Forening har bidraget til VKO-samarbejdet og "systemskiftet" i 2001.\n_START_SECTION_\nKritik\n_START_PARAGRAPH_\nForeningen er flere gange blevet beskyldt for at v\xc3\xa6re racistisk eller nazistisk. Racisme- m.v. beskyldningerne mod foreningen er imidlertid blevet underkendt af retten i injuriesager, som foreningen har rejst. P\xc3\xa5 foreningens hjemmeside er angivet, at den 1989-2000 har v\xc3\xa6ret igennem 24 retssager med domme over personer, der uberettiget har kaldt formanden eller organisationen racistisk, notoriske l\xc3\xb8gnere osv._NEWLINE_I Weekendavisen den 22.9.1995 skrev Leif Bl\xc3\xa6del fx: "DDF har det problem, at den tiltr\xc3\xa6kker racister og hel- og halv-nazister, n\xc3\xa6sten lige s\xc3\xa5 st\xc3\xa6rkt som en marmelademad lokker hvepse til." _NEWLINE_Mens der s\xc3\xa5ledes er dom for, at man ikke kan kalde Den Danske Forening for racistisk eller nazistisk, s\xc3\xa5 er det i en dom kendt berettiget at sige, at foreningen "er kendt for sine racistiske og menneskefjendske tendenser", idet retten herved tog hensyn til bl.a., at udtrykket i det konkrete tilf\xc3\xa6lde var anvendt i en sammenh\xc3\xa6ng, hvor det n\xc3\xa6rmest fremstod som sk\xc3\xa6ldsord mod foreningen (dom 22/2 1993, \xc3\x98stre Landsret, 1. afd. a.s. nr. 43/1992). _NEWLINE_I Ekstra Bladet blev Den Danske Forening beskyldt for at samarbejde med danske nazister m.v. Efter at v\xc3\xa6re sags\xc3\xb8gt af foreningen i den anledning m\xc3\xa5tte redaktionen tr\xc3\xa6kke beskyldningerne tilbage og beklage dem. Ligeledes tilbagekaldtes og beklagedes en beskyldning mod foreningens formand Ole Hasselbalch for at v\xc3\xa6re naziboss, for i retten at have fors\xc3\xb8gt at g\xc3\xb8re nazisterne stuerene og for at have dom for at v\xc3\xa6re l\xc3\xb8gner. Samtidig p\xc3\xa5tog Ekstra Bladet sig at betale foreningen erstatning for det skete. (Retsforlig 8/12 1993, K\xc3\xb8benhavns Byret afd. H, sag 377/93),_NEWLINE_Af PET-kommissionen rapport af 2009 fremg\xc3\xa5r bl.a. (s. 154 ff) at PET ikke opfatter foreningen som h\xc3\xb8rende til den ekstreme h\xc3\xb8jrefl\xc3\xb8j: \xe2\x80\x9dPET bem\xc3\xa6rkede, at DDF ikke kunne betragtes som en h\xc3\xb8jreekstremistisk bev\xc3\xa6gelse, selvom den blev omtalt som racistisk og nazistisk i pressen.\xe2\x80\x9d'